سید کمال

پاکستان کے نامور اداکار اور فلم ساز۔ پاکستان کے پہلے کامیڈی ہیرو۔ بھارت کے شہر میرٹھ میں پیدا ہوئے۔ جہاں سے انیس سو ستاون میں وہ پاکستان آ گئے۔ پاکستان آ کر انھوں نے اگلے ہی سال اپنی پہلی فلم ’ٹھنڈی سڑک‘ بنائی۔ سید کمال کی شکل و صورت بھارت کے نامور اداکار راج کپور سے کافی مشابہت رکھتی تھی اس لیے انھیں پاکستان کا راج کپور بھی کہا جاتا تھا۔ انھوں نے سویرا، سہاگن، آشیانہ، جوکر، دال میں کالا، باپو، اپنا پرایا، ایاز، مراد سمیت کوئی دو درجن فلموں میں کام کیا۔ انیس سو اڑسٹھ میں فلم ’بہن بھائی‘ میں انھیں نگار ایورڈ سے نوازا گیا۔

 سیاست 
کمال کو سیاست سے بھی دلچسپی رہی۔ انھوں نے انیس سو پچاسی میں جنرل ضیاء الحق کے غیر جماعتی انتخابات میں بھی حصہ لیا مگر کامیاب نہیں ہو سکے جس کے بعد انھوں نے فلم ’سیاست‘ بنائی مگر یہ فلم شائقین کو متوجہ نہ کرسکی اور فلاپ ہو گئی۔
 ٹی وی 
انھوں نے سلور سکرین پر بھی کام کیا۔ انھوں نے پی ٹی وی کراچی سینٹر سے ’کمال کا شو‘ کے نام سے ایک پروگرام کی میزبانی کی جس کے بعد ڈراما کشکول میں بزنس مین کا کردار ادا کیا۔
 اکیڈمی 
کمال نے انیس سو چورانوے میں لاہور اور بعد میں کراچی میں اداکاری کی تربیت کے لیے اکیڈمی قائم کی مگر یہ دونوں کچھ عرصے بعد بند ہوگئیں۔
 انتقال 
دل کی بیماری کے سبب یکم اکتوبر دو ہزار نو کو کراچی میں انتقال کر گئے
 حوالہ جات 

زمرہ:1934ء کی پیدائشیں
زمرہ:1937ء کی پیدائشیں
زمرہ:2009ء کی وفیات
زمرہ:پاکستانی اداکار
زمرہ:پاکستانی سیاست دان
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فلمساز
زمرہ:پاکستانی مرد فلمی اداکار
زمرہ:پاکستانی مرد ٹیلی ویژن اداکار
زمرہ:کراچی کے مرد اداکار
زمرہ:میرٹھ کی شخصیات
زمرہ:نگار اعزاز جیتنے والی شخصیات
زمرہ:مہاجر شخصیات
زمرہ:کراچی کی شخصیات